Isroil G‘azo sektoridagi HAMAS obyektlariga zarbalar berdi

Isroil harbiy-havo kuchlari Sderot shahri raketadan o‘qqa tutilganiga javoban G‘azo sektoridagi HAMAS obyektlariga zarbalar berdi. Bu haqda Isroil mudofaa armiyasi rasmiy vakili Piter Lerner ma’lum qildi, deya xabar beradi “TASS”.

“Isroil samolyotlari raketadan o‘qqa tutishga javoban HAMASning G‘azo sektoridagi marralariga zarbalar berdi”, — deyiladi rasmiy vakil tomonidan tarqatilgan bayonotda.
Eslatib o‘tamiz, oldinroq Isroilning Sderot shahrida G‘azo sektoridan yo‘llangan raketa portlagani, buning oqibatida shahar infratuzilmasi zarar ko‘rgani xabar berilgandi.